b'\n_START_ARTICLE_\nNi\'lin\n_START_SECTION_\nHistorie\n_START_PARAGRAPH_\nI 1596 optr\xc3\xa6der Ni\'lin for f\xc3\xb8rste gang i de osmanniske skatteregistre som v\xc3\xa6rende en del af Nahiyaen af Ramla af Liwaen af Gaza. Byens indbyggere bestod af 72 husholdninger, alle muslimske, og de betalte skatter af hvede, byg, sommer afgr\xc3\xb8der, oliventr\xc3\xa6er, frugttr\xc3\xa6er, geder og/eller bistader, samt en presse til oliven eller vindruer._NEWLINE_I 1882 beskrev \'the Palestinian Exploration Fund\'s Survey of Western Palestine\' Ni\'lin som "en stor landsby p\xc3\xa5 h\xc3\xb8j grund, omgivet af oliven og betjent af cisterner". _NEWLINE_I den britiske opt\xc3\xa6lling af Pal\xc3\xa6stina fra 1922 havde landsbyen (nu kaldet N\'alin) en befolkning p\xc3\xa5 omkring 1.160 muslimer, mens der i opt\xc3\xa6llingen fra 1931 er registreret et befolkningstal p\xc3\xa5 1249, 1 kristen og resten muslimer, bosat i 299 huse._NEWLINE_I 1945 var indbyggertallet i Ni\'lin oppe p\xc3\xa5 1.420, alle arabere, som if\xc3\xb8lge en officiel land- og befolkningsopg\xc3\xb8relse ejede 15.875 dunam jord. Af disse var 5.921 dunam plantager og kunstvandet jord, 3.053 dunam blev brugt til korn, mens 29 dunam var bebygget byomr\xc3\xa5de.\n_START_SECTION_\nProtester mod muren\n_START_PARAGRAPH_\nBeboerne i Ni\'lin har sammen med internationale aktivister udf\xc3\xb8rt ugentlige demonstrationer mod en n\xc3\xa6rliggende udvidelse af den israelske Vestbredsbarriere (Muren, red.), siden muren begyndtes opf\xc3\xb8rt. Det vurderes, at den f\xc3\xa6rdigbyggede mur afsk\xc3\xa6rer 1/3 af Ni\'lins land. _NEWLINE_Under den f\xc3\xb8rste af en r\xc3\xa6kke eskalerende anti-barrikade protestdemonstrationer blev den 10 \xc3\xa5rige Ahmed Moussa skudt og dr\xc3\xa6bt. Det skete den 29. juli 2008. _NEWLINE_Drabet skete da en gruppe, der overvejende bestod af unge teenager drenge, begav sig til byggeomr\xc3\xa5det udenfor Ni\'lin, hvor der ikke var nogen bevogtning, og begyndte at fjerne pigtr\xc3\xa5d.En indledende unders\xc3\xb8gelse udf\xc3\xb8rt af det israelske politi, afsl\xc3\xb8rede at israelsk gr\xc3\xa6nsepoliti havde skudt med skarpt mod drengene, og at en af patronerne sandsynligvis dr\xc3\xa6bte 10 \xc3\xa5rige Ahmed Moussa. Under demonstrationen blev 15 andre s\xc3\xa5ret af plastikbetrukne st\xc3\xa5lkugler. _NEWLINE_Ahmed Moussas begravelse blev sk\xc3\xa6mmet af et distinkt opsving i vold. Den permanente bemanding af gr\xc3\xa6nsepoliti, udstationeret af OC Central Command Maj.-Gen. Gadi Shamni, i byens udkant, hvor de daglige demonstrationer blev afholdt, chikanerede begravelsesoptoget._NEWLINE_P\xc3\xa5 et hospital i Ramallah d. 30. juli 2008 blev Yousef Ahmed Younis Amera p\xc3\xa5 18 \xc3\xa5r erkl\xc3\xa6ret hjerned\xc3\xb8d efter at v\xc3\xa6re blevet skudt i hovedet med en plastikbetrukket st\xc3\xa5lkugle, for endelig at d\xc3\xb8 mandag d. 4. august 2008. _NEWLINE_D. 5.august 2008 udtalte israelsk politi at de havde tilbageholdt en gr\xc3\xa6nsepolitimand og holdt ham i husarrest i forbindelse med drabet p\xc3\xa5 10 \xc3\xa5rige Ahmed Moussa, men ingen arrestationer er siden offentliggjort. _NEWLINE_I den anden uge af august 2008 blev 22 ubev\xc3\xa6bnede civile (inklusiv 8 b\xc3\xb8rn) skudt med plastikbetrukne st\xc3\xa5lkugler i en protest i landsbyerne Ni\'lin og Bil\'in. Samtidig begyndte israelske bes\xc3\xa6ttelsesstyrke at bruge en ny metode til at kontrollere beboerne Ni\'lin. En blanding af kloakvand, husdyrsg\xc3\xb8dning og kemikalier, der har f\xc3\xa5et \xc3\xb8genavnet "skunk" efter dets st\xc3\xa6rke lugt. Blandingen fremkalder opkast, n\xc3\xa5r den bruges imod demonstranter._NEWLINE_Under en demonstration d. 28. december imod det israelske angreb p\xc3\xa5 Gaza, der var startet dagen f\xc3\xb8r, blev 19\xc3\xa5rige Mohamed Khawaja skudt i hovedet af det israelske milit\xc3\xa6r, mens Arafat Khawaja p\xc3\xa5 22 blev skudt i ryggen og Mohamed Srour blev skudt i benet. Arafat d\xc3\xb8de p\xc3\xa5 stedet mens Mohamed Khawaja blev erkl\xc3\xa6ret hjerned\xc3\xb8d p\xc3\xa5 hospitalet og d\xc3\xb8de d. 31. december. Episoderne blev fremf\xc3\xb8rt for FN\'s Fact Finding Mission on the Gaza Conflict af vidnerne Mohamed Srour og Jonathan Pollark til missionens offentlige h\xc3\xb8ringer i Geneve d. 5. juli 2009._NEWLINE_De tilbagevendende sammenst\xc3\xb8d kom for alvor i det internationale s\xc3\xb8gelys da en amerikansk statsborger, Tristan Anderson fra Oakland Californien, blev ramt i hovedet af en t\xc3\xa5regasgranat affyret af israelske bes\xc3\xa6ttelsesstyrker under en demonstration d. 13. marts 2009. Granaten for\xc3\xa5rsagede massiv skade p\xc3\xa5 Andersons frontallap og p\xc3\xa5 hans \xc3\xb8je. Selv efter gentagne operationer holdes 38. \xc3\xa5rige Anderson den dag i dag i medicinsk koma p\xc3\xa5 et hospital i Tel Aviv. Unders\xc3\xb8gelser p\xc3\xa5 stedet indikerer, at Anderson ikke kunne v\xc3\xa6re ramt p\xc3\xa5 den m\xc3\xa5de, der for\xc3\xa5rsagede hans hjerneskade, hvis ikke israelsk milit\xc3\xa6r havde affyret t\xc3\xa5regasgranaten i en ulovlig lige vinkel mod demonstranten, frem for den parabel israelsk og international lovgivning kr\xc3\xa6ver, at de benytter. Andersons familie k\xc3\xa6mper stadig for at f\xc3\xa5 sagen f\xc3\xb8rt til retten, efter israelsk milit\xc3\xa6r for anden gang har lukket sagen uden resultat._NEWLINE_D. 5. juni 2009 blev 36 \xc3\xa5rige Yousef Age\xc3\xa6 Srour skudt med en kaliber 0.22 riffel under en demonstration. Han blev erkl\xc3\xa6ret d\xc3\xb8d ved ankomsten til et hospital i Ramallah. D. 6. november 2009 lykkedes det protestanter, der demonstrerede for at markedere Berlinmurens fald, at v\xc3\xa6lte en lille stykke af den israelske adskillelsesmur, der sk\xc3\xa6rer igennem Ni\'lins landomr\xc3\xa5der. Dette var f\xc3\xb8rste gang, det lykkedes palestinensiske demonstranter at v\xc3\xa6lte et stykke af israels betonmur._NEWLINE_I marts 2010 erkl\xc3\xa6rede den israelske h\xc3\xa6r Ni\'lin (samt nabobyen Bilin) lukket milit\xc3\xa6romr\xc3\xa5de hver fredag. Dette varede til august 2010.\n_START_SECTION_\nOmri Borberg\n_START_PARAGRAPH_\nD. 7. juli 2008 filmede d. 17 \xc3\xa5rige Salam Kanaan en episode hvor den israelske bataljonkommand\xc3\xb8r Lt. Col. Omri Borberg fra den armerede bataljon 71 holder en pal\xc3\xa6stinensisk mand i h\xc3\xa5ndhjern og med bind for \xc3\xb8jnene mens hans underordnede skyder manden i foden. En l\xc3\xb8gnedetektortest kaster taget torsdag d. 29. juli 2008 kaster tvivl p\xc3\xa5 lt. col. Borbergs vidneudsagn. Efter at have m\xc3\xb8dtes med OC Northern Command Maj.- General Gadi Eizenkot gik Borberg med til at tage 10 dages orlov mens den israelske h\xc3\xa6rs Judge Advocate-General (JAG) brig.-Gen- Avichai Mandelblitt besluttede hvorvidt der skulle rejses anklafe mod bataljonkommandanten. H\xc3\xa6ren anklagede kommand\xc3\xb8ren for \'severe moral failiure\', og han blev forflyttet for derefter at blive sigtet for den relativt milde anklage \'uv\xc3\xa6rdig opf\xc3\xb8rsel\'. De israelske menneskerettighedsorganisationer B\'Tselem, Yesh Din, the Association for Civil Rights, og the Public Committee Against Torture samt internationale organisationer har alle kritiseret den israelske h\xc3\xa6rs disciplinering af Borberg for at v\xc3\xa6re alt for lempelig og har bedt JAG om at suspendere retssagen imod b\xc3\xa5de l\xc3\xb8jtnant Broberg og Staff Sergeant "L", som affyrede skuddet mod den bunde pal\xc3\xa6stinensiske mands fod, for i stedet at muligg\xc3\xb8re en udfording af den milde anklage "upassende opf\xc3\xb8rsel". _NEWLINE_D. 19. august 2008 blev milit\xc3\xa6rh\xc3\xb8ringen imod Borberg og "L" suspenderet p\xc3\xa5 baggrund af en anmodning indgivet af B\'Tselem. D. 28. september bad h\xc3\xb8jesteret JAG om at genoverveje anklagerne mod Borberg og "L".'